open-index/open-wikipedia-markdown huggingface dataset:
Evropski simboli opasnosti

[mini|Evropski znak rizika, koji označava *u velikoj mjeri zapaljiv* (33) - *[benzin* (1203)]]
U Evropi se koristi standard, kao što je određeno u Evropskom sporazumu o međunarodnom cestovnom prijevozu opasnih materija. Vozila koja prevoze opasne stvari moraju biti sa postavljenim narandžastim znakovima, gdje donji broj označava materiju, dok je gornji broj ključ koji pokazuje vrstu opasnosti, koju može posjedovati ta materija.

Ovi **simboli opasnosti** su definisani u Annexu II Direktive 67/548/EEC. Konsolidirani popis s prijevodima u drugim EU jezicima može se naći u Direktivi 2001/59/EC.

Image:Hazard E.svg|*Eksploziv* (**E**)
Image:Hazard O.svg|*Oksidirajući* (**O**)
Image:Hazard F.svg|*U velikoj mjeri zapaljiv* (**F**)
Image:Hazard FF.svg|*Ekstremno zapaljivo* (**F+**)
Image:Hazard T.svg|*Otrovan* (**T**)
Image:Hazard TT.svg|*Veoma otrovan* (**T+**)
Image:Hazard X.svg|*Štetan* (**Xn**)
Image:Hazard Xi.svg|*Iritant* (**Xi**)
Image:Hazard C.svg|*Korozivan* (**C**)
Image:Hazard N.svg|*Opasan za okolinu* (**N**)

Slovo '**n**' kod *Štetan*(**Xn**) stoji za francusku riječ *nocif* (štetno) i italijansku riječ *nocivo* (škodljivo).

## Također pogledajte 
* Simbol opasnosti

## Vanjski linkovi
*commons.wikimedia.org - Kategorija: znakovi sigurnosti
*[commons.wikimedia.org - Category: DIN-style signs (vector drawings)](http://commons.wikimedia.org/wiki/Category:DIN-style_signs_(vector_drawings))
*[commons.wikimedia.org - Category: DIN_4844-2 warning signs (vector drawings)](http://commons.wikimedia.org/wiki/Category:DIN_4844-2_warning_signs_(vector_drawings))

Kategorija:Pictograms
*
Road Town

**Road Town**, smješten na ostrvu Tortola, je glavni grad Britanskih djevičanskih ostrva. Smješten je u području Road Harbour na južnoj obali ostrva. Grad ima oko 9.400 stanovnika (prema procjenama iz 2004.).

## Također pogledajte 
* Charlotte Amalie

## Reference 
## Vanjski linkovi
*Ferry Schedule
*Tortola Mapa & Vodič 
*Detaljna karta, Road Town 
*Članak iz Encyclopedia Britannica

Kategorija:Glavni gradovi
Kategorija:Britanska Djevičanska ostrva
M16

**M16** naziv za poznatu američku automatsku pušku koja je uvedena u vojnu upotrebu 1963. godine. M16 puška je prizvedena zapravo po licenci firme ArmaLite čiji je model ove puške nosio naziv AR-15. Puška koristi standardni NATO kalibar 5.56x45mm.

## Historija 
ArmaLite je prodao svoja prava na AR-15 Coltu 1959. godine. AR-15 je prvi put uveden u vojnu upotrebu 1962. godine od strane United States Air Force-a. M16 je prvi put korištena u Vijetnamskom ratu od strane američke kopnene vojske. Automatska puška M16 je potpuno zamijenila poluautomatsku pušku M14 1970. godine, nakon čega postaje standardno osnovno pješadijsko naoružanje u američkoj vojsci. Tokom 1980-tih godina uveden je standardni  STANAG spremnik metaka s kapacitetom od 30 metaka. 1994 godine uvedena je novija verzija ove puške pod nazivom M4 carbine.

## Opis i karakteristike 
M-16 puška u prvom planu zamišljena kao višenamjenski pješadijsko oružje je prva plastčna automatska malokalibarska puška. Odlikuje je veoma mala masa, može se postaviti optika, podkalibarski bacač granata 40&nbsp;mm M203 ili prigušivač pucnja, a postoji i mogućnost ispaljivanja tromblonskih mina. Na puški su ugrađeni mehanički nišani a može opremljena optičkim i pasivnim noćnim nišanima. Ručica za nošenje ujedno i predstavlja mehanički nišan.

Efikasno gađanje se postiže do 500 metara, domet bacača granata je oko 300 metara. Ima vrlo veliku brzinu gađanja oko 970metaka u minuti, sa početnom brzinom na ustima cijevi od 1050&nbsp;m/s. Koristi kalibar 5,56x45 mm koji je standardni kalibar u NATO-u. Puška je jedinstvene konstrukcije i jednostavno se rasklapa preklapanjem oko osovine koja se nalazi na prednjem dijelu sanduka. Tijelo puške je izrađeno od aluminija 7075, cijev, zatvarač i mehanizam za okidanje od čelika. Kundak i potkundak ranijih verzija su bili izrađivani od epoksidnih smola ojačanih staklenim vlaknima, dok su kod kasnijih verzija smole zamijenjene Dju Pontovim engl. DuPont zitelite engl. Zytel polimerima, također sa staklenim vlaknima, kao i sa teflonskim premazom. Kundak je ravan, kao kod snajperskih pušaka, što omogućuje bolju kontrolu oružja, bolje prenošenje povratnog trzaja, a time i manji odskočni trzaj. Rukohvat je ergonomski i izrađen je od kompozitnih plastičnih masa. Tehnologija izrade najvećeg broja dijelova se uglavnom svodi na lijevanje i prešanje, pa nema mnogo dijelova koji se rade skupom mašinskom obradom, što snižava troškove proizvodnje i čini je veoma prikladnom za masovnu proizvodnju.

## Također pogledajte 
* M203

## Vanjski linkovi 
*Colt Manufacturing: The M16A4 Rifle
*PEO Soldier M16 fact sheet
*AR15.com, the largest M-16/AR-15 Resource on the Web
*The Gun Zone: A 5.56 mm Timeline
*The AR-15/M16 Magazine FAQ 
*Combat Training with the M16 Manual  (PDF)
*Rifle Marksmanship M16A1, M16A2/3, M16A4 and M4 Carbine (Army Field Manual)
* 
* 
* 
*Operator's Manual for Rifle, 5.56 mm, M16A2; Rifle 5.56 mm, M16A3; Rifle, 5.56 mm, M16A4; Carbine, 5.56 mm, M4; Carbine, 5.56 mm, M4A1
*M16 in parts (German)

Kategorija:Automatske puške
Maya Sar

**Maja ** (rođena 12. jula 1981), poznatija kao **Maya Sar**, bosanskohercegovačka je kantautorica. Predstavljala je Bosnu i Hercegovinu na Eurosongu 2012. u Bakuu, izvodeći pjesmu "Korake ti znam".

## Biografija 
Na Muzičkoj akademiji u Sarajevu diplomirala je na odsjeku za klavir. Nakon završenog studija profilira se kao prateći vokal, a sarađuje i s regionalnim izvođačima. Godine 2004. nastupila je kao prateći vokal Fuada Backovića, koji je Bosnu i Hercegovinu predstavio na Eurosongu u Istanbulu. Nekoliko godina bila je član ansambla Dine Merlina; s njim je nastupila 2011. kao pijanistica i prateći vokal u pjesmi "Love in Rewind" na Eurosongu u Düsseldorfu, gdje su osvojili šesto mjesto.

Solističku karijeru počela je 2010, objavivši baladu "Nespretno". Muzičkim izrazom spaja pop, soul i bosansku ljubavnu pjesmu sevdalinku. Na njenu inicijativu, 2012. objavljena je pjesma "Moj je život moja pjesma", kojom se zajedno sa kolegicama iz regije (Nina Badrić, Karolina Gočeva i Aleksandra Radović) uključila u aktivističku borbu protiv raka materice; ova pjesma donijela joj je Nagradu Internacionalne lige humanista (ILH), a godine 2014. za isti projekt dobila je Nagradu Evropske asocijacije za borbu protiv raka grlića materice (). Godine 2013. se udružila sa Marijanom Brkićem kako bi snimili pjesmu i spot "O meni nikome ne pričaj“. Njen debitantski studijski album „Krive riječi“ objavljen je 1. juna 2013. Potom, u decembru 2015. objavila je novi singl: „Naša ljubav, naša kuća“, a u februaru 2016. nastupala je u Italiji. Započela je turneju Maya Sar Live In Theatre koja je trajala 3 mjeseca, ali početkom 2017. ponovo je započela. U međuvremenu, napisala je dvije pjesme za novi album Tereze Kesovije. Live In Theatre se održao u Beču 2017. godine. Godine 2018. osvojila je nagradu za najbolju pjevačicu na Story.hr-u. U junu 2019. objavila je pjesmu „Kao sva djeca“, zajedno s Vannom, Nenom Belanom i Jacquesom Houdekom. Pjesma je trebala privući pažnju i prikupiti novac za „Snagu djece u pokretu – Specijalna liga snage“, projekat kojeg je Akademija Zdravog Života uspješno organizovala uzastopno nekoliko godina, i to s ciljem uključivanja djece s poteškoćama u razvoju u različite sportske aktivnosti. Maya Sar je 2020. godine snimila duet sa Goranom Kovačićem - „Zar se nismo shvatili“. Samo nekoliko mjeseci kasnije, objavljena je njena pjesma „Hvala“. U decembru 2020. godine je sa Novosadskim Big Bandom snimila pjesmu „Novi Sad Zagreb Ljubljana“.

## Privatni život 
U braku je s Mahirom Sarihodžićem, muzičkim producentom. Vlasnici su tonskog studija "Long Play".

## Vanjski linkovi 
* Zvanični sajt
* http://www.sarajevo-x.com/showtime/muzika/clanak/100116091 
* http://escnation.com/index.php?section=2&id=869

## Reference 
Kategorija:Rođeni 1981.
Kategorija:Živi ljudi
Kategorija:Biografije, Tuzla
Kategorija:Bosanskohercegovačke pjevačice
Kategorija:Bosanskohercegovački predstavnici na Euroviziji
Kategorija:Predstavnici na Eurosongu 2012.
Kategorija:Bivši studenti Univerziteta u Sarajevu
Lotus Racing

**Team Lotus**, prvobitno **Lotus Racing**, jest bivši malezijski tim i konstruktor Formule 1 sa sjedištem u Hinghamu, Norfolk u Velikoj Britaniji. Takmičio se u sezonama 2010 i 2011 Formule 1, i za to vrijeme nisu uspjeli postići nijedan prvenstveni bod.

## Također pogledajte 
* Caterham F1 Team
* Formula 1
* Lotus F1 Team
* Renault F1

## Reference 
Kategorija:Konstruktori Formule 1
Nabucco

mini|desno|Prizor iz opere *Nabucco*
***Nabucco*** (skraćenica od **Nabukodonosor**) jest opera iz četiri čina, djelo italijanskog kompozitora Giuseppea Verdija. Libreto za ovu operu je napisao italijanski kompozitor i libretista Temistocle Solera, baziranu na biblijskoj priči i pozorišnoj igri iz 1836. godine Anicet-Bourgeoisa i Francis Cornua.

Prvo izvođenje opere održano je 9. marta 1842. u milanskoj *Scali* pod orginalnim nazivom *Nabucodonosor*. Uspjeh ove opere cementirao je dugorični muzički uspjeh Giuseppea Verdija i nagovijestio svijetlu muzičku budućnost. 

Fabula slijedi sudbinu odlaska Jevreja iz Babilona, kojim je vladao kralj Nabukodonosor. Posebno upečatljiv trag iz ove opere dao je melidiozan hor porobljenog naroda (Hor Jevreja iz opere Nabucco), koji je postao pjesmom italijanskih revolucionara tokom Risorgimenta.

## Uloge 
## Sadržaj 
:Vrijeme: 587. p. n. e.
:Mjesto: Jerusalem i Babilon

### 1. Čin - Jerusalem 
U Jeruzalemu se jevrejski narod boji rata s Babilonom. Knez  Zaharias nastoji smanjiti tenzije tako što smiruje narod činjenicom kako je kćerka babilonskog kralja Nabukodonosora Fenena u njihovim rukama. I pored ovog, balilonska vojska napada Jeruzalem i Fenena biva oslobođena izraelskim vojskovođom Ismaelem, koji je od naroda označen kao izdajica. Babilonska vojska uništava Solomonov hram i odvlači izraelski narod do Babilona. 

### 2.	Čin - Nevjernik 
Abigal nastoji ubijediti oca da joj povjeri nasljedvtvo nad babilonskim tronom. Na kraju se ispostavlja da ona nije Nabukodnosorova kćerka već robinja. Kralj za svoju nasljednicu određuje oslobođenu kćerku Fenenu, što izaziva revolt u Abigail koja iz osvete obznanjuje kako Fenena potajno poštuje jevrejsku religiju. Kralj koji se trudi ubijediti jevrejski narod da napusti svoje bogove i počne poštovati njega kao vlast, biva pogođen gromom i poludi.

### 3.	Čin - Proročanstvo 
Abigali postaje jača, domogne se krune te prisili kralja da prosudi smrt za sve Jevreje (uključujući i Fenenu) Zaharaia, prethodno izdajica, među porobljeim i umirućim Jevrejima odlučuje se na oslobođenje Jevreja iz Babilonske vlasti.

### 4.	Čin - Svrgnuti idol 
Nabukodonosr, kojeg u međuvremenu Abigail strpala u tamnicu, moli za pomoć jevrejskog boga Jehovu, u trenutku kad Fenenu vode na pogubljenje. Čudom biva oslobođen i pogubljenje prekine. 
U završnoj sceni kralj naređuje rušenje Baalovih  statua, prelazi na jevrejsku vjeru te oslobađa Jevreje iz ropstva.

## Vanjski linkovi 
* [Nabucco (Verdi, Giuseppe)](http://imslp.org/wiki/Nabucco_(Verdi,_Giuseppe))   
* Opera-guide   
* Nabucodonosor   

Kategorija:Opere
Aida (opera)

mini|desno|200px|Trijumfalna scena iz opere, u izvođenju umjetnika iz Opera Pacific.
[mini|desno|200px|Scena iz opere, u izvođenju umjetnika iz [Narodno pozorište u Beogradu|Narodnog pozorišta u Beogradu.]]
*Aida* je opera u četiri čina Giuseppe Verdija, prema libretu italijanskog pisca Antionia Ghislanzonia.

## Sadržaj 
Aida je opera u 4 čina. Radnja se odigrava u antičkom mjestu Memfis u Tebi.

### 1. Čin 
U faraonskoj palači se odlučuje o izboru vojskovođe za pohod na Etiopiju.   
Među kandidatima je i Radames, koji bi svojim uspjehom u ratu stekao veliki  
ugled. On u međuvremenu upoznaje preljepu robinju Aidu, te se odmah u nju  
zaljubljuje. Aida mu uzvraća emotivnu vezanost, što izaziva 
revolt u faraonovoj 
kćeri Amneris, koja voli Radamesa.
Radames biva izabran za ovaj pohod, što u Aidi izaziva unutrašnji razdor, 
budući da osoba koju ona voli ide u rat protiv njenog naroda.

### 2. Čin 
Amneris želi da uništi vezu koju Aida i Radames imaju; te da bi iznudila od Aide priznanje njene ljubavi, prenosi joj vijesti s bojnog polja, u kojima je Radames nesretno poginuo. Aida joj na kraju sve priznaje, a Amneris joj potom oznami istinu da je Ramades zdrav i živ, te kako se vraća s ratnim pljenom u Egipat.
Među dovedenim zarobljenicima, Aida upoznaje svog oca, ali niko u Egiptu ne zna da se radi o etiopskom kralju. Aida traži od nadležnih da ga puste iz ropstva, ali faraon im to brani.
Kao nagradu za uspješan boj u Etiopiji, faraon nudi Radamesu ruku svoje kćeri Amneris i nasljeđe na tronu.

### 3. Čin 
Na molbu svog oca, Aida traži od Radamesa da skupa s njom pobjegne u Etiopiju. U tom razgovoru joj Radames nehotice otkriva položaj egipatske vojske u Etiopiji. U međuvremenu Amonasro, mladić iz zarobljeništva, proglašava se novim etiopskim kraljem. Radames shvata da je počino izdaju, omogućuje bijeg Aidi i Amonasru, ali se sam predaje u milost i nemilost faraona zbog počinjene izdaje.

### 4. Čin 
Radames biva osuđen na kaznu pokopa zaživo, a može bit oslobođen kazne jedino u slučaju da se odrekne Aide i oženi faraonovom kćeri Amneris Ovu ponudu Radames odbija, te biva odnešen do podzemne grobnice. U njoj sreće Aidu, koja se tamo sakrila prije obreda, kako bi s njim podjelila ovaj kobni sud. Oboje umiru zagrljeni.

## Reference 
## Vanjski linkovi 
* http://imslp.org/wiki/Aida_(Verdi,_Giuseppe)
* https://web.archive.org/web/20070927200358/http://www.opera-guide.ch/opern_komponisten.php?uilang=en&first-letter=V
* http://www.kernkonzepte.ch/nutver.htm
* https://web.archive.org/web/20110927151801/http://www.giuseppeverdi.it/stampabile.asp?IDCategoria=162&IDSezione=581&ID=19600

Kategorija:Giuseppe Verdi
Kategorija:Opere
Clermont-Ferrand

**Clermont-Ferrand** (oksitanski: ''Clarmont-Ferrand / Clarmont d'Auvèrnhe*) je grad i komuna (općina) u Francuskoj, u regiji Auvergne, sa populacijom od 138.588 stanovnika (2009). Šire područje grada (metropolitanska regija) ima 409.558 stanovnika prema podacima iz 1999. Grad je prefektura (glavni grad) departmana Puy-de-Dôme.
lijevo|mini|150 px|Pogled na grad i vulkan Puy-de-Dôme

Clermont-Ferrand se nalazi u Središnjem masivu u polju Limagne, okružen velikim industrijskim područjem. Grad je poznat po lancu vulkana Chaîne des Puys, koji ga okružuju. Poznati neaktivni vulkan Puy-de-Dôme (10&nbsp;km od grada) je jedan od najvećih od njih, poznat po telekomunikacijskim antenama na vrhu, koje se vide iz daljine.

## Obrazovanje 
* ESC Clermont Business School

## Vanjski linkovi 
* Službeni sajt Parka prirode *Volcans d'Auvergne'' 
* Službeni sajt grada 
* Official Sajt turističkog servisa Clermont-Ferrand 
* Clermont-Ferrand filmski festival 
* Neslužbeni sajt grada Clermont-Ferrand
* Pismo Ivane Orleanske gradu 7. novembra 1429.

Kategorija:Gradovi u Francuskoj
*
Specifična električna provodljivost

**Specifična električna provodljivost** (konduktivnost) je mjera za sposobnost materijala da provodi električnu struju.

Specifična električna provodljivost se obično označava kao &sigma; (malo grčko slovo sigma).

Jedinica specifične električne provodljivosti u SI sistemu je simens po metru (1 S/m).

Specifična električna provodljivost materijala može se odrediti ukoliko se znaju geometrijske osobine i konduktancija jednog dijela datog materijala:
:\sigma=\frac{lG}S,
gdje je: G - konduktancija , S - veličina poprečnog presjeka elementa, l - dužina elementa.

Specifična električna provodljivost metala se smanjuje sa porastom temperature, a poluprovodnika se povećava zajedno sa temperaturom.

## Reference 
## Vanjski linkovi 
Kategorija:Elektromagnetizam
Kategorija:Fizikalne veličine
Kategorija:Elektricitet
Kim Jong-il

**Kim Jong-il** (korejski: 김정일, planina Baekdu, 16. februar 1941. - 17. decembar 2011.) bio je vrhovni vođa Sjeverne Koreje od 1994. do svoje smrti 2011. godine. Njegove službene pozicije su bile: predsjednik Nacionalne komisije odbrane Demokratske Narodne Republike Koreje, vrhovni komandant Korejske narodne armije i generalni sekretar Radničke partije Koreje. Na vlasti je naslijedio svog oca Kim Il-sunga, osnivača Sjeverne Koreje, koji je preminuo 1994. godine.

Poput oca, i Kim Jong-il je bio centar jakog kulta ličnosti unutar Sjeverne Koreje. Konstantno je hvaljen i počašćivan kao heroj, govornik i veliki čovjek bez premca. Većina informacija o njemu je nedosljedna i netačna, uglavnom zbog šutljivosti vlasti u Sjevernoj Koreji koja odbija dati bilo kakve podatke o životu Kim Jong-ila.

## Vanjski linkovi
*

Kategorija:Rođeni 1941.
Kategorija:Umrli 2011.
Kategorija:Sjevernokorejski političari
Kategorija:Vrhovne vođe Sjeverne Koreje
Apsorbirana doza

**Apsorbirana doza** povezana je sa stohastičkom veličinom *primljene energije*. Ona se definiše kao srednja energija \bar\varepsilon koju je jedinica mase m konačnog volumena V primila od izvora zračenja:

:D=\frac{\mathrm{d}\bar{\varepsilon}}{\mathrm{d}m}

Apsorbirana doza je nestohastička veličina koja je primjenjiva kako za direktno, tako i indirektno ionizirajuće zračenje. Kod indirektnog ionizirajućeg zračenja energija se predaje materiji u dva koraka. U prvom koraku zračenje predaje energiju naelektrisanim sekundarnim česticama – elektronima (što opisujemo kermom), da bi u drugom koraku naelektrisane čestice predale dio svoje kinetičke energije masi (što opisujemo apsorbiranom dozom), a ostatak gube u vidu zakočnog zračenja i anihilacije.

SI jedinica za apsorbiranu dozu je jedan džul po kilogramu tvari, a nazivamo je i grej (Gy):
:\lbrack D]=1\,\frac{\mathrm{J}}{\mathrm{kg}} = 1\,\mathrm{Gy}

Efekti zavise najviše od apsorbirane energije i karakteristika tvari koja je energiju apsorbirala.

Radi poznavanja historije i proučavanja historijskih knjiga treba spomenuti da je prije uvođenja SI jedinica, jedinica za apsorbiranu dozu bila rad (engl. Radiation Absorbed Dose). Pri tome je vrijedilo da je 1 Gy =100 rad. Dakle rad je 100 puta manja jedinica od Gy. Apsorbirana doza se može mjeriti na više načina, ali u praksi se ne mjeri, nego se informacija o apsorbiranoj dozi dobija poznavanjem ili određivanjem ekspozicije.

Kada se liječi rak s ionizirajućim zračenjem, doktor će obično propisati radioterapiju u grejima (Gy). Ukoliko govorimo o opasnosti ili riziku od ionizirajućeg zračenja, onda govorimo o ekvivalentnoj dozi, a SI izvedena mjerna jedinica je sievert (Sy).

## Note i reference 
Kategorija:Fizikalne veličine
Kategorija:Radiobiologija
Kategorija:Zaštita od zračenja
FIFA Svjetsko klupsko prvenstvo 2011.

**FIFA svjetsko klupsko prvenstvo 2011.** je bilo osmo izdanje Svjetskog klupskog prvenstva koje se u decembru 2011. održalo u Toyoti i Yokohami u Japanu. Prvak je po drugi put postala španska Barcelona.

## Kvalificirani timovi 
## Gradovi domaćini 
## Sastavi 
Svaki tim na FIFA Svjetskom klupskom prvenstvu 2011. mogao je prijaviti najviše 23 nogometaša za učešće na turniru (od kojih su tri morala biti golmani). Krajnji rok za prijavu nogometaša je bio 28. novembar 2011.

## Utakmice 
### Play-off
### Četvrtfinale
### Utakmica za 5. mjesto
### Polufinale
### Utakmica za 3. mjesto
### Finale
## Lista strijelaca
## Konačna tabela 
### Nagrade
## Reference 
## Vanjski linkovi 
*
*FIFA SKP 2011.  na FIFA.com

2011
Kategorija:2011. u nogometu
Kategorija:2011. u Japanu
Kategorija:Sportska takmičenja u Japanu
Cesária Évora

**Cesária Évora** (Mindelo, 27. august 1941. - Mindelo, 17. decembar 2011 tako da je i nadalje ostala nepoznata izvan domovine.
[mini|260px|lijevo|Kuća Cesárie Évore u ulici Fernando Ferreira Fortes u rodnom gradu [Mindelo|Mindelu]]
Francuski muzičar José Da Silva (porijeklom iz Zelenortske Republike) ju je nagovorio da ode u Pariz i tamo pokuša napraviti internacionalnu karijeru i proboj u svijet pop muzike. Iako je tada imala punih 47 godina, i fizički izgled koji joj više uopće nije išao u prilog (udebljala se), Cesária je znala da nema šta izgubiti, i prihvatila je izazov, i otišla. U Parizu je 1988. snimila album *La Diva Aux Pieds Nus* (Bosonoga diva),

## Diskografija 
### Singl ploče 
* *Mornas de Cabo-Verde & Oriondino* (C. Évora & Conjunto) (1965.)
* *Sodade* (1992.)
* *Bondade E Maldade* (2004.)
### Albumi 
* *La Diva aux pieds nus* (1988.)
* *Distino di Belita* (1990.)
* *Mal Azul* (1991.)
* *Miss Perfumado* (1992.)
* *Sodade, Les Plus Belles Mornas De Cesaria* (1994.)
* *Cesaria* (1995.)
* *Cabo Verde* (1997.)
* *Café Atlântico* (1999.)
* *São Vicente de Longe* (2001.)
* *Cesária Evora Anthology* (2002.)
* *Live in Paris* (2002., DVD izdanje)
* ''Voz D'amor* (2003.)
* *Club Sodade - Cesaria Evora by...'' (2003.)

## Reference 
## Vanjski linkovi 
* Službene stranice Cesárie Évore , , 
* Francuski portal o Cesáriji Évori 
* Biografija Cesária Evore  

Kategorija:Zelenortske pjevačice
Kategorija:Rođeni 1941.
Kategorija:Umrli 2011.
Kategorija:Biografije, Mindelo
Dispozitiv

**Dispozitiv** je srž upravnog akta. Dispozitivom se rješava o predmetu postupka u cijelosti i o svim zahtjevima stranaka o kojima u toku postupka nije posebno riješeno. Dispozitiv mora biti kratak i određen, a, kad je potrebno, može se podijeliti i na više tačaka. Dispozitivom se može riješiti i o troškovima postupka, ako ih je bilo, određujući njihov iznos, ko ih je dužan platiti, kome i u kojem roku. Ako se u dispozitivu ne rješava o troškovima, navest će se da će se o njima donijeti poseban zaključak. Ako se rješenjem nalaze izvršenje kakve radnje, u dispozitivu će se odrediti i rok u kome se ta radnja ima izvrsiti. Kad je propisano da žalba ne odgađa izvršenje rješenja, to mora biti navedeno u dispozitivu.

## Reference 
## Vanjski linkovi 
Kategorija:Pravo
John Constable

**John Constable** (11. juni 1776 - 3. mart 1837) bio je jedan od najznačajnijih engleskih slikara iz perioda romantizma. Poznat je po pejzažima iz Dedham doline.

Iako su njegove slike danas među najvrijednijim u britanskoj umjetnosti, on nikada nije bio finansijski uspješan i nije postao član popularne britanske umjetnosti sve dok nije izabran na Kraljevskoj akademiji u dobi od 52. godine. On je prodao više slika u Francuskoj nego u svojoj rodnoj Engleskoj.

## Život i djelo 
Glavni izvor njegove inspiracije bila je priroda i odbacuje akademski način slikanja. Imao je veliki utjecaj na francuske pejzažiste (barbizonska škola) i slikare prirode romantizma. Po shvatanju i metodi rada Constable nagovještava dolazak impresionizma.

## Galerija 

Datoteka:Constable DeadhamVale.jpg|*Dedham Vale*, 1802., ulje na platnu 
Datoteka:John Constable - Wivenhoe Park, Essex, 1816.jpg|*Wivenhoe park*, 1816., ulje na platnu 
Datoteka:John Constable - Maria Bicknell, Mrs John Constable.jpg|*Maria Bicknell*, 1816., ulje na platnu 
Datoteka:John Constable - Weymouth Bay, c. 1816.jpg|*Weymouth Bay*, 1816., ulje na platnu 
Datoteka:John Constable The Hay Wain.jpg|*Hay Wain*, 1821., ulje na platnu 
Datoteka:Salisbury Cathedral from the Bishop's Garden John Constable.jpeg|*Katedrala u Salisbury*, 1825., ulje na platnu 
Datoteka:John Constable - The Cornfield.jpg|*Žitno polje*, 1826., ulje na platnu 

## Vanjski linkovi 
*metmuseum 

Kategorija:Rođeni 1776.
Kategorija:Umrli 1837.
Kategorija:Engleski slikari
Kategorija:Slikari romantizma
Rješenje

**Rješenje** je upravni akt kojim se odlučuje o glavnoj stvari u postupku, on predstavlja odluku organa javne uprave koja je vezana za neko pravo ili obavezu, odnosno zaštitu javnog interesa u nekom konkretnom slučaju (kao što presuda u istom smislu predstavlja odluku sudskog organa). Rješenje je autoritativan upravni akt koji se izdaje jačom voljom organa državne uprave ili institucije koja raspolaže javnim ovlaštenjima i ono mora sadržavati svoje sadržajne elemente, obrazloženje, i biti pravilno doneseno i na zakonu zasnovano.
Rješenje se donosi pismeno. Iznimno, u slučajevima predvidjenim zakonom o upravnom postupku, rješenje se može donijeti i usmeno. Pismeno rješenje sadrži: 
#naziv organa
#broj i datum
#uvod
#naziv akta (rješenje)
#dispozitiv
#obrazloženje
#uputstvo o pravnom lijeku
#potpis ovlaštene službene osobe
#pečat organa

U slučajevima predviđenim zakonom ili propisom donesenim na osnovu zakona rješenje ne mora sadržavati pojedine od ovih dijelova. Ako se rješenje obrađuje mehanografski, umjesto potpisa može da sadrži faksimil ovlaštene službene osobe. I kad se rješenje objavi usmeno, mora se izdati napismeno. Rješenje se mora dostaviti stranci u originalu ili u ovjerenom prepisu.

## Također pogledajte 
* Zaključak

Kategorija:Pravo
Fort-de-France

mini|223x223px|Tvrđava Saint Louis viđena sa mora
[mini|189x189px|Fregata *[FS Ventôse|Ventôse* se može vidjeti iza stare utvrde.|lijevo]]

**Fort-de-France** (fr:fɔʁ də fʁɑ̃s) je najveći i glavni grad francuskog prekomorskog regiona i departmana Martinique u karipskom arhipelagu Mali Antili.

Ovo je jedan od najvažnijih gradova u Karibima. Odavde se izvoze šećer, rum, konzervisano voće i kakao.
Godine 2008. grad je imao 89.000 stanovnika. Fort-de-France se nalazi na zapadnoj obali ostrva, na ulazu u veliki zaliv gde se u njega ulijeva rijeka Madam. Grad leži na uskom pojasu zemlje između brda i mora. Grad se razvio oko tvrđave Saint Louis koja je izgrađena 1638. Prvo ime mu je bilo Fort-Royal. Iako je bio administrativni centar ostrva, bio je u sjenci starijeg grada Saint-Pierre-a. Ime Fort-de-France dobio je u 19. vijeku. Prije 1918., kada je dobio na trgovačkom značaju, Fort-de-France je bio okružen močvarama, i patio je zbog žute groznice i nedostatka pijaće vode.

## Geografija 
Fort-de-France, također poznat i kao Fort of France, leži na zapadnoj obali Martinika, na sjevernom ulazu u Zaliv Fort-de-France, na ušću rijeke Madame. Grad zauzima skučeno polje između brda i mora, ali je pristupačan putem iz svih dijelova ostrva.

## Pomorska baza 
Fort Saint Louis u Fort-de-France je pomorska baza Francuske, isto kao i Degrad des Cannes (Francuska Gvajana).
## Turističke zanimljivosti 
Pored tvrđave Saint Louis, postoje i druge tvrđave:
* Fort Desaix
* Fort Tartenson
* Fort Gerbault

Druga, za turiste zanimljiva mjesta su:
* Place de la Savane
* Schoelcher Library
* Jardin de Balata, botanički vrt
* crkva Sacré-Cœur de Balata, replika pariske crkve Montmartre, se nalazi na klisuri okruženoj tropskom šumom
* Fort-de-France katedrala:https://web.archive.org/web/20120303121409/http://megmimi222.hp.infoseek.co.jp/viaje96/foto/fotomar1.jpg

Statua u čast imperatorice rođene na Martiniku, Josephine, supruge Napoleona, je u vrtovima La Savane. Bila je oštećena 1990-tih, po svoj prilici od pojedinaca koji je krive za ponovno uspostavljanje ropstva na ostrvu.

## Transport 
Međunarodni aerodrom Martinique Aimé Césaire se nalazi u predgrađu, izvan Fort-de-France.

## Reference 
* INSEE

## Vanjski linkovi 
* Službena web stranica
* http://www.openstreetmap.org, Fort-de-France preko *OpenStreetMap*

Kategorija:Martinik
Kategorija:Glavni gradovi sjevernoameričkih država
Kategorija:Prefekture u Francuskoj
Kategorija:Lučki gradovi u Karibima
Neoklasicizam

[mini|desno|200px|[Antonio Canova *Amor i Psiha*, mramor, 1793., Louvre]]
[mini|desno|200px|Panoramski pogled unutrašnjosti [Panteon (Pariz)|pariskog Panthéona]]
**Neoklasicizam** (od grčkog νέος nèos, "novo" i grčko κλασικός klasikόs, "najvišeg ranga") je naziv za umjetnički pravac iz 19. vijeka koji se ispoljavao u likovnim umjetnostima, književnosti, muzici, pozorištu i arhitekturi, a inspiracija su mu bila djela klasične umjetnosti stare Grčke i Rima. Neoklasicizam se nadovezuje na klasicizam u upotrebi stroge forme.

## Historija 
Neoklasicizam je rođen u Rimu uglavnom zahvaljujući spisima njemačkog historičara umjetnosti Johanna Joachima Winckelmanna, u vrijeme ponovnog otkrića Pompeja i Herkulaneuma, ali njegova popularnost proširila se cijelom Evropom kad je generacija evropskih studenata umjetnosti završila Grand Tour i vratila se iz Italije u matične zemlje s novootkrivenim grčko-rimskim idealima. Glavni neoklasični pokret podudarao se s prosvjetiteljskim 18. vijekom i nastavio se u početak 19. vijeka, natječući se s romantizmom.

Svaki "neo" -klasicizam odabire neke modele iz niza mogućih klasika koji su mu dostupni, a druge zanemaruje. Neoklasični pisci i govornici, pokrovitelji i kolekcionari, umjetnici i vajari u periodu između 1765–1830 odali su počast ideji o generaciji Fidije. Međutim, primjeri skulptura koje su zapravo prihvatili vjerovatnije su bile rimske kopije helenističkih skulptura. Ignorisali su i arhaičnu grčku umjetnost i djela kasne antike. Rokoko umjetnost drevne Palmire došla je kao otkriće kroz gravure u Woodovom romanu The Ruins of Palmyra. Čak je i Grčka bila sve posjećenija, iako je u to vrijeme bila gruba zabačena provincija Osmanskog Carstva, te opasna za istraživanje. Zbog toga je neoklasicistička procjena grčke arhitekture bila procjenjivana posredstvom crteža i gravura, koje su suptilno izglađivali i uređivali, čime su ne uvijek svjesno "ispravljali" i "obnavljali" spomenike Grčke.

## Arhitektura 
Neoklasicizam se uglavnom očituje kod reprezentativnih javnih objekata i gradskih rezidencija.
Neoklasična arhitektura temelji se na principima jednostavnosti i simetrije, koji su viđeni kao vrline umjetnosti starog Rima i Grčke, a neposrednije su izvučeni iz renesansnog klasicizma 16. vijeka.
Ampir (Carski stil), druga faza neoklasicizma u arhitekturi i dekorativnoj umjetnosti, imao je svoje kulturno središte u Parizu u Napoleonovo doba. Ovaj stil  u arhitekturi nastavljen je tokom 19., 20. i do 21. vijeka.

## Slikarstvo 
Evropski neoklasicizam u likovnoj umjetnosti započeo je približno 1760. godine u suprotnosti s tada preovladavajućim stilom rokokoa. Rokoko arhitektura naglašava gracioznost, ornamentiku i asimetriju.Karakteristike neoklasicizma u slikarstvu očituju se u strogim i jasnim formama.

## Reference 
## Vanjski linkovi 
* Neoclassicism in the "History of Art"  

Kategorija:Umjetnički pravci
Kategorija:18. vijek u umjetnosti
Kategorija:19. vijek u umjetnosti
Kategorija:Prosvjetiteljstvo
Kategorija:Dekorativne umjetnosti

Kategorija:Umjetnost Zapada
Aerodrom Schiphol

**Aerodrom Schiphol** u Amsterdamu je glavni holandski međunarodni aerodrom, lociran na oko 20 minuta jugozapadno od Amsterdama, u općini Haarlemmermeer. Njegova IATA oznaka je AMS, a ICAO EHAM. Služi kao glavno sjedište za aviokompanije KLM, Martinair, Transavia i Arkefly. Međunarodni aerodrom Schiphol je peti po redu najprometniji evropski aerodrom, a petnaesti u svijetu. U 2010. godini kroz aerodrom je prošlo 45.3 miliona putnika, što je za 4% više u odnosu na 2009. godinu.

## Reference 
Kategorija:Aerodromi u Nizozemskoj
Moshe Landau

**Moshe Landau** (hebrejski:משה לנדוי), rođen 29. aprila 1912. godine u Gdańsku, Njemačka (danas u Poljskoj). Bio je izraelski pravnik i predsjednik Vrhovnog suda u Izraelu. Umro je u Jeruzalemu 1. maja 2011. godine.

## Biografije 
1930. godine Landau je započeo studij prava na londonskom univerzitetu, a 1933. godine iseljava se u Palestinu. Od 1937. godine radi u advokaturi sa Pinchasom Rosenom i Mosesom Smoirom. Od 1940. godine je sudija u Haifa. Istovremeno je član, tada ilegalne organizacije Hagana, koja je za cilj imala nezavisnost Izraela. . od 1953-82. godine je sudija na Vrhovnom sudu Izraela, a od 1976-79. godine potpredsjednik, te od 1980-82 predsjednik Vrhovnog suda.

1962. godine predsjedavao je na suđenju njemačkom ratnom zločincu Adolfu Eichmannu, na Okružnom sudu u Jeruzalemu. 1991. godine dodijeljena mu je nagrada Izrael u kategoriji prava  Od 1962-70. godine Landau je bio predsjedavajući nezavisnog komiteta za spomenike Yad Vashem, organizacije koja dodjeljuje osobama titulu *Pravednik*  (engl.:*Righteous among the Nations*).

## Reference 
Kategorija:Izraelski pravnici
Kategorija:Dobitnici Nagrade Izrael
Kategorija:Biografije, Gdańsk
Kategorija:Rođeni 1912.
Kategorija:Umrli 2011.
Eksproprijacija

**Eksproprijacija** predstavlja upravnopravni način sticanja državne imovine. To je institut koji je sadržan u unutrašnjim pravnim poretcima gotovo svih država koji označava prisilno i zakonom uređeno uzimanje nekretnina u privatnoj svojini od strane država u opcem tj. javnom interesu. Međunarodno pravna dopustivost eksproprijacije se tumači i pravda time što se zapravo radi o zamjeni jedne imovine drugom pri čemu prijašnji vlasnik odnosno imalac prava na nekretninama prestaje biti njenim titularom uz određenu pravičnu naknadu ili sticanjem vlasništva na nekoj drugoj nekretnini. Davanje pravične naknade za nekretninu, savremena pravna nauka smatra neophodnim zbog dva razloga. Prvo, na ovaj način se osiguravaju zaštita osnovnih prava i sloboda a drugo, što se na ovaj način postiže društveno-ekonomski razvoj zajednice. 

Zakon o eksproprijaciji izričito navodi postojanje općeg interesa kao uvjet odnosno svrhu provođenja eksproprijacije. Taj interes se može ostvariti kada je u pitanju izgradnja aerodroma, puteva, vodovoda, kanalizacije, podizanja tvornica, regulacije vodotoka, izgradnje naselja itd. Ovakav predmet eksproprijacije može biti samo nepokretnost koja je u svojini građana, vjerskih zajednica, fondacija, Udruženja građana isl. Eksproprijacija se vrši za potrebe korisnika eksproprijacije tako što ranijem vlasniku nekretnine prestaje pravo vlasništva na nekretnini, a novom vlasniku ono se uspostavlja na način što eksproprijacijom nepokretnosti korisnik stiče pravo da tu nepokretnost koristi za svrhu radi koje je eksproprijacija izvršena.
## Vanjski linkovi 
* fbihvlada.gov.ba: ZAKON O EKSPROPRIJACIJI 

Kategorija:Nekretnine
Kategorija:Pravne doktrine i principi
Cardiff

mini|Normanska utvrda u Cardiffu
mini|Cardiff na karti Velsa
**Cardiff** () glavni je i najveći grad Velsa. Smješten je na južnoj obali Velsa, na rijeci Taf.

Prema procjeni iz 2005, broj stanovnika Cardiffa jest približno 319.700 (16. grad po veličini u Ujedinjenom Kraljevstvu).

Luka Cardiffa, poznata pod imenom Tigrov zaljev, jedna je od većih luka Evrope. Najvažnije industrije u gradu su obrada metala, mašinska i automobilska.

## Historija 
Historija Cardiffa počinje 1093, kada je ovdje sagrađen normanski zamak na mjestu ranijeg rimskog kastela.

Do ranog 19. vijeka Cardiff je bio mali grad, a značaj mu je naglo porastao dolaskom industrije kad je postao važna luka za promet uglja. Univerzitet je otvoren 1883. Status grada Cardiff je dobio 1905, a glavni grad Velsa je postao 1955.

Godine 1999. u Cardiffu je otvoren stadion "Millennium", koji je s 93 metra visine najviša građevina u Velsu i najveći stadion u Ujedinjenom Kraljevstvu.

## Vanjski linkovi 
* 

Kategorija:Gradovi u Velsu
Kategorija:Gradovi u Ujedinjenom Kraljevstvu
Kategorija:Cardiff
Krunski posjed

**Krunski posjedi** (en: *Crown dependency*) su teritorije u posjedu Britanske krune, za razliku od prekomorskih teritorija ili kolonija Ujedinjenog Kraljevstva. Sastoje se od Kanalskih ostrva (Jersey i Guernsey) i Ostrva Man u Irskom moru. 

Nijedno ostrvo nije dio Ujedinjenog Kraljevstva, imaju nezavisnu vlast i nisu dio Evropske unije. Sva tri krunska posjeda su članovi Britansko-Irskog vijeća. Od 2005. godine, svaki krunski posjed ima glavnog ministra kao premijera.

## Odnos sa krunom 
U svakoj krunskoj vladavini, Britanski monarh je predstavljen od strane guvernera (*Lieutenant Governor*), ali je ta titula više ceremonijalna. 2005. godine, odlučeno je da na Ostrvu Man umjesto guvernera (Lieutenant Governor) bude krunski izaslanik (Crown Commissioner).

## Odnos sa Ujedinjenim Kraljevstvom 
Britanska Vlada je odgovorna samo za odbranu i zastupanje inostranih poslova, iako svako ostrvo ima samostalnu carinu i zakone o emigraciji.

## Odnos sa Evropskom unijom 
Iako nisu dio Evropske unije, odlučivši tako na referendumu kada je Ujedinjeno Kraljevstvo postala članica, krunske vladavine imaju komplikovan odnos sa unijom.

## Vanjski linkovi 
* Službeni sajt Jerseyja
* Službeni sajt Guernseyja
* Službeni sajt ostrva Man

Kategorija:Geografija Ujedinjenog Kraljevstva
Stille Hilfe

Organizacija  **Stille Hilfe für Kriegsgefangene und Internierte**  je 1951. godine osnovana njemačka humanitarna organizacija od strane Helene Elisabeth Prinzessin von Isenburg (1900–1974), koja je kritikovana zbog  podrške bivšim članovima nacionalsocijalističkih organizacija, kao i pomoći ratnim zločincima iz Drugog svjetskog rata.

## Osnivanje 
Organizacija je osnovana na osnivačkoj konferenciji 7. oktobra 1951. godine u Münchenu, a 15. novembra iste godine, upisana je u registar u gornjobajerskom gradu Wolfratshausenu. Za prvu predsjednicu izabrana je Helene Elisabeth Prinzessin von Isenburg, koja je imala dobre kontakte sa njemačkim plemstvom, te konzervativnim građanskim krugovima, kao i sa crkvenim krugovima. Organizacionom komitetu pripadali su i umirovljeni evangelistički biskup Theophil Wurm, koji je imao dobre kontakte sa tzv. Ispovjednom Crkvom, te rimokatolički pomoćni biskup Johannes Neuhäusler, koji je kao član njemačkog pokreta otpora bio zatvoren u koncentracionom logogu u Dachauu. Osim njih komitetu su pripadali i visoki funkcioneri Trećeg rajha, bivši SS-Standartenführer Wilhelm Spengler i bivši SS-Obersturmbannführer  Heinrich Malz, koji je bio osobni referent Ernsta Kaltenbrunnera

## Vanjski linkovi 
* Anschaulicher journalistischer Text der Frankfurter Rundschau, veröffentlicht im jüdischen Informationsdienst haGalil

Kategorija:Humanitarne organizacije
Kategorija:Nacizam
Kategorija:Organizacije osnovane 1951.
Grej

**Grej** (oznaka: Gy) je jedinica iz Međunarodnog sistema jedinica za apsorbiranu dozu ionizirajućeg zračenja (npr. rendgenskog zračenja), i definira se kao apsorpcija jednog džula ionizirajućeg zračenja u jednom kilogramu materije (obično ljudskog tkiva) . Nazvana je prema britanskom fizičaru Louisu Haroldu Grayu.

:1\,\mathrm{Gy} = 1\,\frac{\mathrm{J}}{\mathrm{kg}} = 1\,\mathrm{m}^2\cdot\mathrm{s}^{-2}

Radi poznavanja historije i proučavanja historijskih knjiga potrebno je navesti da je prije uvođenja SI jedinica, jedinica za apsorbiranu dozu bila rad (engl. Radiation Absorbed Dose). Pri tom vrijedi jednakost 1 Gy = 100 rad. Dakle rad je 100 puta manja jedinica od Gy. Apsorbirana doza se može mjeriti na više načina, no u praksi se ne mjeri, nego se informacija o apsorbiranoj dozi dobija poznavanjem ili određivanjem ekspozicije.

Apsorbirana doza ili apsorbirana doza ionizirajućeg zračenja (skraćeno doza; D) je količina energije ionizirajućeg zračenja koju apsorbira tvar na koju zračenje djeluje. Efekti zavise najviše od apsorbirane energije i karakteristika tvari koja je energiju apsorbirala. Kada se liječi rak (bolest) s ionizirajućim zračenjem (radioterapija), doktor će obično propisati radioterapiju u grejima (Gy). Ukoliko govorimo o opasnosti ili riziku od ionizirajućeg zračenja, onda govorimo o ekvivalentnoj dozi, a SI izvedena mjerna jedinica je sievert (Sy).

## Trovanje radijacijom 
Jedinicom grej mjerimo pohranjenu energiju zračenja. Biološki učinci zavise od vrste i energije zračenja kao i vrste organizma i tkiva koji su ozračeni. Jedinicom sievert se pokušavaju uračunati i ove varijacije.

Izlaganje cijelog tijela dozi od 5 ili više graya visokoenergetskih zračenja, u jednom trenutku, obično dovodi do smrti u roku od 14 dana. Ova doza predstavlja 375 džula za prosječnu težinu odrasle osobe od 75&nbsp;kg. Pošto je grej mjera za tako veliku količinu radijacije, u medicinskom mjerenju zračenja se obično mjeri u milligray (mGy).

Opasno velike količine zračenja koje pogode fetus u prvom trimestru primarno oštećuju srce i krvotok, dok u kasnijoj trudnoći zračenje uglavnom oštećuje mozak.

## Note i reference 
## Također pogledajte 
* SI sistem
* SI izvedene jedinice

Kategorija:Izvedene SI jedinice
Kategorija:Nuklearna fizika
Kategorija:Zaštita od zračenja
Kategorija:Radioaktivnost
Kategorija:Jedinice za dozu zračenja
Robert Servatius

**Robert Servatius** (rođen 31. oktobra 1894. u Kölnu) je bio njemački pravnik i branitelj u Nürnberškim procesima, ali uglavnom poznat kao branilac Adolfa Eichmanna na suđenju u Jeruzalemu 1961. godine.

## Biografija
Servatius potiče iz poduzetničke i poljoprivredničke porodice (F.X. Servatius, Zigarrenfabrik) iz Adenaua. Nakon mature u gimnaziji Friedrich-Wilhelm u Kölnu, učestvuje kao oficir u artiljeriji u Prvom svjetskom ratu. Od 1918-22. godine studira pravo na Univerzitetu Philipps u Marburgu, Univezitetu Ludwig Maximilians u Münchenu, Univeritetu Humboldt u Berlinu i Univerzitetu Friedrich Wilhelms u Bonnu. Nakon polaganja državnog ispita, 1925. godine promoviran je u Bonnu za doktora prava (Dr. iur.), a svoju karijeru nastavlja kao advokat u Kölnu. Nakon studijskih putovanja u London i Pariz, uči 1929-30. ruski jezik, te se zanima za odnose sa Sovjetskim savezom, gdje putuje 1932. godine. U Drugom svjetskom ratu služio je kao oficir na frontu, a kasnije je unaprijeđen u čin majora.

Od 1945-47. godine radi kao branilac na Nürnberškim procesima, te zastupa Fritza Sauckela, Karla Brandta, Paula Pleigera i Franza Eirenschmalza.
 
Nakon otmice Adolf Eichmann iz Argentine, od strane izraelskih tajnih službi, a pošto nijedan izraelski advokat nije htio preuzeti odbranu Eichmanna, na procesu u Jeruzalemu, Servatiusa, kao jednog od tri predložena advokata, podred jednog čileanskog i američkog advokata, bira lično Eichmann. Servatius  potvrđuje svoju odluku ministru pravde Izraela 27. juna 1960. godine, a u augustu prilaže dokaze o nepripadanju NSDAP, te time postaje glavni branilac u procesu protiv Eichmanna. Honorar od 20.000 američkih dolara, preuzeo je Izrael, dok je Njemačka odbila finansiranje odbrane Eichmanna 

## Reference 
## Vanjski linkovi
* Bilješka o Robertu Servatiusu u Munzinger archivu
* „Das Labyrinth“

Kategorija:Nürnberški proces
Kategorija:Njemački pravnici
Kategorija:Biografije, Köln
Kategorija:Rođeni 1894.
Kategorija:Umrli 1983.
Zgrada prijateljstva između Grčke i Bosne i Hercegovine

**Zgrada prijateljstva između Grčke i Bosne i Hercegovine** je poslovna zgrada smještena u Sarajevu, Bosna i Hercegovina. U zgradi je smješteno Vijeće ministara Bosne i Hercegovine. Zgrada grčko-bosanskog prijateljstva je često, pogrešno, nazivana zgradom Parlamentarne skupštine Bosne i Hercegovine.

## Historija
Zgrada je završena 1974. i u nju je tada smještena vlada tadašnje Socijalističke Republike Bosne i Hercegovine. Službeno je nazvana Zgrada Izvršnog Vijeća. Tu je ulogu imala sve do početka rata u Bosni i Hercegovini i kada je teško oštećena tokom granatiranja grada Sarajeva od strane Vojske Republike Srpske početkom maja 1992, usljed čega je nastao požar i ona je izgorila. Nakon završetka rata, ostala je u ruševnom stanju sve do obnove, koja je započela 2006.

## Obnova
Godine 2006, Grčka vlada je osigurala 80% novca za obnovu zgrade. Ukupna vrijednost projekta je iznosila 17.057.316 eura (33,361,210 KM). Rekonstrukcija je završena za manje od godinu dana i zgrada je za upotrebu zvanično otvorena 23. jula 2007. godine.

## Galerija 

Datoteka:Sarajevo parlament 2001.jpg|Zgrada poslije rata
Datoteka:Sarajevo parlament 2007.jpg|Obnovljena zgrada

## Također pogledajte 
* Zgrada Parlamentarne skupštine Bosne i Hercegovine
* Zgrada Predsjedništva Bosne i Hercegovine

## Reference 
## Vanjski linkovi 
Kategorija:Građevine u Sarajevu
Kategorija:2007. u arhitekturi
Produkt raspada

mini|Lanac raspada od olova-212 do olova-208, sa prelaznim produktima raspada.

**Produkt raspada** (poznat i kao "potomak" ili "kćer") u nuklearnoj fizici označava nuklid nastao radioaktivnim raspadom nekog atoma. Takvi nuklidi se nazivaju radionuklidi.

Radioaktivni raspad se često sastoji od slijeda koraka (lanac raspada). Na primjer, U-238 se raspada prvo na Th-234, koji se raspada na Pa-234, koji se dalje raspada sve do stabilnog Pb-206:

\mbox{U-238} \rightarrow \overbrace{ \underbrace{\mbox{Th-234}}_{\mbox{kćer U-238}}  \rightarrow \underbrace{\mbox{Pa-234m}}_{\mbox{potomak U-238}} \rightarrow \ldots \rightarrow \mbox{Pb-206} }^{\begin{array}{c} \mbox{Produkti raspada U-238} \end{array}}

Većina produkata raspada atoma su i sami radioaktivni. To znači da radioaktivni nuklidi nemaju samo jedan jedini produkt raspada, već tačnije čitav lanac produkata raspada, gdje posljednji nuklid u lancu može biti stabilan. Za tvari koje imaju veći atomski broj od olova, posljednji stabilni nuklid je skoro uvijek izotop olova.

Svaki nuklid roditelj se spontano raspada na nuklide potomke. U velikom broju slučajeva, izotopi u lancu produkata raspada su daleko više radioaktivni nego originalni nuklid roditelj. Primjer je uranij, koji u svojoj čistoj formi nije opasno radioaktivan. Vrste stijena gdje se uran prirodno nalazi ipak mogu biti opasne po zdravlje, jer se tu jedan dio urana već raspao na radij.

## Reference 
Kategorija:Nuklearna fizika
Kategorija:Nuklearna hemija
Polimat

[mini|desno|250px|Leonardo da Vinci često se smatra "renesansnim čovjekom" i jedan je od najprepoznatljivijih [Italijanski polimati|polimata]]

**Polimat** (grč.: πολυμαθής, *polymathēs*, "onaj koji je mnogo naučio") ili **polihistor** jeste osoba čija se stručnost proteže na više potpuno različitih naučnih i društvenih polja. U drugoj, manje službenoj upotrebi, izraz *polimat* upotrebljava se za nekoga ko posjeduje veliko znanje. Većina antičkih naučnika bili su polimati, gledano s današnje tačke gledišta.

U manje formalnom smislu, pod polimatom se može podrazumijevati i izuzetno obrazovana osoba ili erudit. Kroz historiju, s obzirom na to da nije postojalo čvrsto razgraničenje između raznih oblasti i kulture i nauke, veliki broj prijašnjih naučnika i mislilaca bili su polimati po današnjim standardima.

Jedan od sinonima za univerzalnog čovjeka jest renesansni čovjek, s obzirom na to da su se najpoznatije ličnosti renesanse nastojale istaći u što je moguće više oblasti nauke i umjetnosti, pri čemu se posebno ističu Leonardo da Vinci, Michelangelo, Galileo Galilei, Nikola Kopernik i Francis Bacon. Za vrijeme Osmanlijskog carstva u Bosni i Hercegovini, istaknuti polimat je bio Nasuh Matrakčija. Osim za njih, taj se izraz koristi i za ličnosti koje su živjele prije tog perioda, kao što je Aristotel, i kasnije, kao što su Johann Goethe i Isaac Newton.

## Reference 
Kategorija:Renesansa
Kategorija:Misao
Bruno Heller

**Bruno Heller** (rođen 1960) jest engleski scenarist.
Njegova najpoznatija djela su TV-serije *Rome* (HBO) i *The Mentalist* (CBS).

## Reference 
## Vanjski linkovi 
*Bernard, Lisa: "‘Mentalist’ Is a Hit, but Who Can See Into Its Future?", *The New York Times*, 28. novembar 2008.
*

Kategorija:Britanski scenaristi
Kategorija:Biografije, London
Kategorija:Rođeni 1960.
Kategorija:Živi ljudi
Kategorija:Britanski režiseri
Kategorija:Britanski filmski producenti
Kategorija:Britanski televizijski producenti
Međunarodni aerodrom "Heydər Əliyev"

**Međunarodni aerodrom Hejdar Alijev** (IATA: GYD, ICAO: UBBB) (Azerbejdžanski: *Heydər Əliyev adına beynəlxalq hava limanı*) je aerodrom koji služi Baku, glavni grad Azerbejdžana. Aerodrom Baku je aerodrom sa najviše putnika u kavkaskom regionu. Prethodni naziv aerodroma je Međunarodni aerodrom Bina sa IATA kodom BAK. Nalazi se 25&nbsp;km istočno od centralnog Bakua. Aerodrom Baku je baza za Azerbaijan Airlines.

## Aviokompanije i destinacije
Sledeće aviokompanije koriste Aerodrom Baku:
* Aeroflot (Moskva-Šeremetjevo) 
* Azerbaijan Airlines (Aktau, Ankara, Dubai, Istanbul-Atatürk, Kabul, Kijev, London-Heathrow, Milano, Mineralnije Vodi, Minsk, Moskva-Domodedovo, Pariz-Charles de Gaulle, Tbilisi, Tel Aviv, Teheran, Urumči) 
* Ariana Afghan Airlines (Kabul, Moskva-Šeremetjevo) 
* Belavia (Minsk) 
* British Ariways (London-Gatwick)
* China Southern Airlines (Urumči) 
* AirBaltic (Riga) 
* Imair Airlines (Almati, Bodrum, Surgut, Taškent) 
* Iran Air (Teheran-Imam Khomeini) 
* Yamal Airlines (Tjumenj)
* Kogalimavia (Surgut) 
* Lufthansa (Ašgabat, Frankfurt) 
* Austrian Airlines (Beč) 
* Rosija (Moskva-Vnukovo, Sankt Peterburg) 
* S7 Airlines (Moskva-Domodedovo, Novosibirsk) 
* Skat Air (Aktau, Atirau) 
* Turan Air (Jekaterinburg) 
* UTair (Soči, Tjumenj, Ufa)
* Uzbekistan Airways (Taškent)

## Reference 
## Također pogledajte 
* Spisak aerodroma u Azerbejdžanu
* Saobraćaj u Azerbejdžanu

## Vanjski linkovi 
*Aerodrom Baku
*Fotografije Aerodrom Baku

Kategorija:Aerodromi u Azerbejdžanu
Kategorija:Aerodromi osnovani 1930.
Kategorija:Građevine u Bakuu